Imbruglias neste album, , kom i 2001. Albumet var oppkalt etter et av sommerhusene hennes, og det tok henne nær tre år å fullføre det. Den første singelen fra albumet, «That Day», hadde en svært annerledes stil enn de tidligere singlene hun hadde sluppet, og ble heller ingen stor suksess. Den andre singelen fra albumet, «Wrong Impression», ble en moderat suksess i USA. Den tredje singelen fra albumet, «Beauty On The Fire», var heller ingen suksess, men fikk svært gode kritikker, og er i ettertid omtalt blant en del fans som hennes mest undervurderte singel. Albumet i sin helhet solgte imidlertid omtrent en million eksemplarer, men ble ikke like stor suksess som det første albumet. I 2003 giftet Imbruglia seg med sin kjæreste, Daniel Jones.